stanford-oval/wikipedia huggingface dataset:
Sami Vatanen
Saavutukset ja palkinnot > Henkilökohtaiset saavutukset

| Saavutus | Ajankohta | Huomiot | Lähde |
| --- | --- | --- | --- |
B-nuorten SM-sarja / U18 SM-sarja
| Eniten maalisyöttöjä puolustajalle | 2007–2008 | 2007–2008 |  |
| Eniten tehopisteitä puolustajalle | 2007–2008 | 2007–2008 |  |
SM-liiga
| Kauden paras puolustaja (Pekka Rautakallio -palkinto) | 2010–2011 | Voitto |  |
| Kauden paras puolustaja (Pekka Rautakallio -palkinto) | 2011–2012 | Voitto |  |
| Runkosarjan paras tehotilasto (Matti Keinonen -palkinto) | 2010–2011 | Voitto |  |
| Valinta tähdistökentälliseen | 2010–2011 | 2010–2011 |  |
| Valinta tähdistökentälliseen | 2011–2012 | 2011–2012 |  |
| Kuukauden pelaaja | 11/2010 | 11/2010 |  |
JYP
| Seurahistorian paras pelaaja | 2021 | Ehdokkuus |  |
| Valinta kaikkien aikojen tähdistökentälliseen | 2021 | Voitto |  |
AHL
| Valinta tulokaspelaajien tähdistökentälliseen | 2012–2013 | 2012–2013 |  |
| Valinta ensimmäiseen tähdistökentälliseen | 2012–2013 | 2012–2013 |  |
CHL
| Kauden arvokkain pelaaja | 2023–2024 | Voitto |  |
Nuorten maailmanmestaruuskilpailut
| Yksi Suomen maajoukkueen kolmesta parhaasta pelaajasta turnauksessa | 2011 | 2011 |  |
Muut
| Kalen Kannu | 2010 | 2010 |  |
Saavutukset ja palkinnot > Ennätykset

| Ajankohta | Ennätys | Lähteet |
| --- | --- | --- |
| 2009–2010 | SM-liigahistoriassa eniten tehopisteitä tehnyt tulokaspuolustaja yksittäisessä runkosarjassa (30 tehopistettä) |  |
| 2010 | JYPin SM-liigahistoriassa eniten maalisyöttöjä yksittäisessä runkosarjassa tehnyt tulokaspelaaja (23 maalisyöttöä) |  |
| 2010 | Korkein suomalaisvaraus KHL:n varaustilaisuudessa (ensimmäisen kierroksen toinen varaus; jakaa ennätyksen Aleksander Barkovin kanssa) |  |
Klovaharun

Tuulikki Pietilä, Tove Jansson ja Signe Hammarsten-Jansson Klovharun saarella vuonna 1958.
Klovharu mereltä nähtynä vuonna 2010.
Klovaharun (myös Klovharu  tai Haru) on saari ulkosaaristossa Pellingin edustalla Porvoossa.
Pieni, kallioinen luoto oli kolmekymmentä vuotta kirjailija Tove Janssonin ja hänen kumppaninsa graafikko Tuulikki Pietilän kesäpaikkana. Aiemmin Jansson ja hänen perheensä olivat viettäneet kesiään läheisellä Bredskärillä, mutta kesäasutuksen lisääntyessä ympärillä syntyi tarve löytää rauhallisempi paikka. Saareen rakennettiin vuonna 1964 mökki, jossa Jansson ja Pietilä viettivät kesiään aina vuoteen 1992. Mökin suunnittelivat Tuulikki Pietilän veli Reima Pietilä ja tämän puoliso Raili Pietilä, jotka olivat kuuluisa arkkitehtipariskunta. Mökin alla sijaitsee pieni sauna. Tove Jansson lahjoitti mökin vuonna 1995 Pellingin kotiseutuyhdistykselle, joka vuokraa sitä kesäisin ylläpitokustannusten kattamiseksi. Itse Klovaharunin saari ei ollut Janssonin omistuksessa, vaan se kuuluu Österbyn ja Söderbyn kylien yhteismaihin.
Saaresta kerrotaan Janssonin ja Pietilän vuonna 1996 ilmestyneessä kirjassa Haru, eräs saari.
Pellingin kotiseutuyhdistys jäjrestää joka vuosi Klovharunilla avoimien ovien viikon, jolloin yksityishenkilöillä on mahdollisuus vieralla saarella omilla venelillään. Saarella he voivat osallistua päivittäin järjestettäviin opastettuihin retkiin. Saarella on koko viikon ajan yhdistyksen edustaja, joka voi kertoa vierailijoille pyydettäessä Pellingistä, Tove Janssonista ja Klovharusta suomeksi, ruotsiksi tai englanniksi.
Francis X. Suarez

Francis X. Suarez on yhdysvaltalainen lakimies ja poliitikko, joka toimii Miamin 43. pormestarina. Hän syntyi 6. lokakuuta 1977 ja on Miamin entisen pormestarin Xavier Suarezin poika. Suarez valmistui rahoituksen kandidaatiksi Floridan kansainvälisestä yliopistosta ja suoritti oikeustieteen tutkinnon Floridan yliopiston Levin College of Law'sta.
Ennen pormestariksi tuloaan Suarez toimi Miamin kaupunginvaltuuston jäsenenä kahdeksan vuoden ajan edustaen neljättä vaalipiiriä. Pormestarina hän on edistänyt teknologian ja innovaation kasvua kaupungissa sekä toiminut varapuheenjohtajana Miami-Daden liikennesuunnitteluorganisaatiossa, jossa hän ajoi Strategic Miami Area Rapid Transit (SMART) -suunnitelmaa.
dagrosacp.com
Suarez on saanut tunnustusta johtajuudestaan; hänet valittiin Aspen Instituten Rodel Fellow'ksi, nimettiin Fortune-lehden vuoden 2021 maailman 50 suurimman johtajan joukkoon ja Time-lehden Future 100 -listalle. Heinäkuussa 2020 hänet valittiin Yhdysvaltain pormestarien konferenssin puheenjohtajaksi kaudelle 2022–2023. Lisäksi Suarez toimii neuvonantajana Quinn Emanuel Urquhart & Sullivan -lakitoimistossa.
dagrosacp.com
Kesäkuussa 2023 Suarez ilmoitti asettuvansa ehdolle Yhdysvaltain presidentinvaaleissa vuonna 2024.
fec.gov
Lokakuussa 2023, Israelin tapahtumien jälkeen, Suarez ilmaisi tukensa Israelille ja osallistui yhteisön tilaisuuteen osoittaakseen myötätuntoa ja tietoisuutta tilanteesta.
linkedin.com
Sri Mulyani
Aiheesta muualla

Sri Mulyani Indrawatin julkaisuja Indonesian yliopiston sivustolla (englanniksi) (ui.ac.id)
Sri Mulyani Indrawati. Minister of Finance, Indonesia (14.7.2009 interview/ Innovations for Successful Societies /Princeton School of Public & International Affairs) (englanniksi) (princeton.edu)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sri Mulyani – Mallineessa eri vakanssien tarkemmat päivämäärät, puolison nimi
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 2  WorldCat 2 
Kansalliset:  Saksa  Yhdysvallat  Alankomaat 
Tieteilijät:  ORCID  Scopus 
Muut:  IdRef 
Käännös suomeksi
Knut Holmqvist

| Mitalit | Mitalit | Mitalit |  |
| --- | --- | --- | --- |
|  Knut Holmqvist |  Knut Holmqvist |  Knut Holmqvist |  |
Maa:   Ruotsi
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | Trap |  |
| MM-kilpailut  | MM-kilpailut  | MM-kilpailut  |  |
|  Kultaa | Oslo 1952 | Trap, joukkuekilpailu |  |
|  Hopeaa | Caracas 1954 | Trap, joukkuekilpailu |  |
|  Pronssia | Oslo 1952 | Trap |  |
Knut Anders Holmqvist (15. heinäkuuta 1918 Trollenäs – 28. elokuuta 2000 Rydsgård) oli ruotsalainen kilpa-ampuja ja olympiamitalisti.
Helsingin 1952 olympialaisissa Holmqvist voitti hopeaa trapissa. Hänen yhteistuloksensa oli 191, joka koostui ensimmäisen päivän 95 ja toisen päivän 96 osumasta. Hän hävisi kullan Kanadan George Genereuxille yhdellä osumalla.
Maailmanmestaruuskisoissa samana vuonna Holmqvist voitti pronssia ja saavutti maailmanmestaruuden joukkuekilpailussa. 1954 joukkue voitti hopeaa.
Vuoden 1956 olympiakisoissa Holmqvist oli edelleen mukana ja sijoittui seitsemänneksi.
Panta kaulassa

| Panta kaulassa> Rev. |
| --- | --- |
Tyyli:  tilannekomedia
Kestoaika:  25–30 minuuttia
Luoja(t):  Tom Hollander James Wood
Pääosissa:  Tom Hollander Olivia Colman Steve Evets Miles Jupp Simon McBurney Ellen Thomas Lucy Liemann Jimmy Akingbola  Vicki Pepperdine Joanna Scanlan Ben Willbond
Alkuperämaa:   Iso-Britannia
Alkuperäiskieli:  englanti
Verkko:   BBC Two  Yle TV1
Esitetty:  28. kesäkuuta 2010 – 28. huhtikuuta 2014
Tuotantokausia:  3
Jaksoja:  19
Tuotanto
Ohjaaja(t):  Peter Cattaneo
Käsikirjoittaja(t):  Tom Hollander James Wood
Tuotantoyhtiö(t):  Big Talk Productions Handle with Prayer
Aiheesta muualla
IMDb
Panta kaulassa (engl. Rev.) on brittiläinen tilannekomediasarja, jota esitettiin BBC Two -kanavalla vuosina 2010–2014. Sarjan ovat luoneet Tom Hollander ja James Wood. Hollander näyttelee myös sarjan pääosaa, pastori Adam Smallbonea.
Suomessa sarjaa on esittänyt Yle TV1.
Juoni

Sarjan alussa maalaispappi Adam Smallbone (Tom Hollander) muuttaa Itä-Loontoossa sijaitsevan "sosiaallisesti haastavan" anglikaanisen seurakunnan pastoriksi.
Rooleissa

| 0 | 1 | 2 |
| --- | --- | --- |
|  Tom Hollander  | … |  Adam Smallbone   |
|  Olivia Colman  | … |  Alexandra "Alex" Smallbone   |
|  Steve Evets  | … |  Colin Lambert   |
|  Miles Jupp  | … |  Nigel McCall   |
|  Simon McBurney  | … |  arkkidiakoni Robert   |
|  Ellen Thomas  | … |  Adoha Onyeka   |
|  Lucy Liemann  | … |  Ellie Pattman   |
|  Ben Willbond  | … |  Steve Warwick   |
|  Jimmy Akingbola  | … |  Mick   |
|  Sylvia Syms  | … |  Joan (2. kausi)   |
|  Vicki Pepperdine  | … |  Geri Tennison (3. kausi)   |
|  Joanna Scanlan  | … |  Jill Mallory (3. kausi)   |
Iin Urheilijat

| Iin Urheilijat |
| --- | --- |

Koko nimi:  Iin Urheilijat
Perustettu:  1945
Entiset nimet:  Iin Urheilijat   1945-
Kaupunki:  Ii
Kenttä:  Rysän pesäpallokenttä
Miesten sarjataso:  Suomensarja
Naisten sarjataso:  Maakuntasarja
Värit:           

Miesten pelinjohtaja:  Maaru Seppä
Infobox OKVirheellinen NIMI-arvo: 
Iin Urheilijat eli IiU on vuonna 1945 perustettu iiläinen urheiluseura. Seuran lajeihin kuuluvat pesäpallo, hiihto ja sulkapallo.
Pesäpallossa seura pelaa miesten Suomensarjassa. Lisäksi seuralla on useita juniorijoukkueita.
Pesäpallon Suomen Cupissa joukkue selviytyi 1975 loppuotteluun saakka, häviten siinä niukasti Kankaanpään Mailalle 4-2. Mestaruussarjaan Iin Urheilijat nousi kaudeksi 1980 voitettuaan kaudella 1979 Suomensarjan lohkonsa. Kaudella 2002 IiU pystyi jälleen Suomensarjan lohkovoittoon.
Maakuntasarjan lohkonsa joukkue on voittanut useita kertoja 1950, 1961, 1983, 1991, 1993, 1996, 2008,2023.
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
A-pojat: 
| A-pojat |  Hopeaa | 1967 | 1 |  |
| A-pojat |  Pronssia | 1963, 1965 | 2 |  |
C-pojat: 
| C-pojat |  Kultaa | 2008 | 1 |  |
D-pojat: 
| D-pojat |  Hopeaa | 2005 | 1 |  |
| Yhteensä: | Yhteensä: | Yhteensä: | 5 |  |
Palkinnot ja huomionosoitukset > Miesten Itä-Länsi-valinnat

Pentti Hand (1975)
Palkinnot ja huomionosoitukset > Miesten Liitto-Lehdistö-valinnat

Timo Kurttila (1980)
Aiheesta muualla

http://iinurheilijat.sporttisaitti.com/
http://vessix.kotisivukone.com/files/vessix.kotisivukone.com/Pesis/seurat/iin_urheilijat.xls
Robert Lewandowski

| 0 | 1 | 2 | 3 |
| --- | --- | --- | --- |
 Robert Lewandowski pelaamassa Bayern Münchenille vuonna 2019.
Henkilötiedot
Koko nimi: Robert Lewandowski
Syntymäaika: 21. elokuuta 1988 (ikä 36)
Syntymäpaikka: Varsova, Puola
Pelipaikka: hyökkääjä
Pituus: 185 cm
Lempinimi: ”The Body”
Seura
Seura: Barcelona
Pelinumero: 9
Junioriseurat
1997–2005: Delta Warsaw
2005–2006: Legia Varsova II
Seurat
| Vuodet | Seura | O | (M) |
| 2006–2008 | Znicz Pruszków | 59 | (36) |
| 2008–2010 | Lech Poznań | 58 | (32) |
| 2010–2014 | Borussia Dortmund | 131 | (74) |
| 2014–2022 | Bayern München | 253 | (238) |
| 2022– | Barcelona | 94 | (63) |
Maajoukkue
| 2008 | Puola U21 | 3 | (0) |
| 2008– | Puola | 156 | (84) |
 Seurajoukkueuran tilastot kattavat vain kansalliset sarjat, päivitetty 3. maaliskuuta 2025.  Maajoukkueuran tilastot päivitetty 23. marraskuuta 2024.
Robert Lewandowski ( ˈrɔbɛrt lɛvanˈdɔfskʲi (ohje); s. 21. elokuuta 1988 Varsova) on puolalainen jalkapalloilija, joka edustaa Espanjan Primera Divisiónissa pelaavaa Barcelonaa ja Puolan maajoukkuetta. Häntä pidetään laajalti yhtenä kaikkien aikojen parhaimmista hyökkääjistä ja kaikkien aikojen parhaana puolalaispelaajana.
Lewandowski aloitti uransa kotikaupunkinsa nuorisojoukkueissa, kunnes liittyi Puolan pääsarjassa Ekstraklasassa pelaavaan Lech Poznańiin. Hän jatkoi kahteen Bundesliigassa pelaavaan joukkueeseen Borussia Dortmundiin ja Bayern Müncheniin. Hän voitti ensiksi mainitun kanssa kahdesti Saksan pääsarjamestaruuden ja Bayern Münchenin kanssa kahdeksasti. Hän on Bundesliigan kautta aikain toiseksi paras maalintekijä 312 maalillaan ja ylläpitää 41 maalillaan yhden kauden maaliennätystä. Mestarien liigassa hän saavutti historian kolmantena pelaajana sadan maalin rajan marraskuussa 2024.
Lewandowski on valittu kahdesti Fifan The Best -palkinnon voittajaksi vuosina 2020 ja 2021 sekä kahdesti Euroopan kultaisen kengän voittajaksi kausina 2020–2021 ja 2021–2022. Lisäksi hänet on valittu Uefan vuoden miespelaajaksi vuonna 2020, Puolan vuoden jalkapalloilijaksi kymmenen kertaa ja Saksan vuoden jalkapalloilijaksi kahdesti.
Hän on pelannut Puolan maajoukkueessa vuodesta 2008 ja on maajoukkueen eniten otteluita pelannut ja eniten maaleja tehnyt pelaaja.
Tausta

Robert Lewandwoski syntyi 21. elokuuta 1988 Varsovassa, Puolan pääkaupungissa. Hänen lapsuudenperheensä oli urheilullinen; äiti Iwona oli lentopalloilija ja isä Krzysztof jalkapalloilija sekä judon Euroopan-nuortenmestari. Molemmat heistä työskentelivät liikunnanopettajina. Lewandowski menestyi koulussa muun muassa yleisurheilussa, koripallossa ja käsipallossa. Hänen isänsä kuoli terveydellisistä syistä maaliskuussa 2005.
Lewandowski aloitti nuorisouransa paikallisseura Delta Warsawissa, josta liittyi Legia Varsovan nuorisojoukkueeseen. Hän erosi joukkueesta kesäkuussa 2006 ja siirtyi harjoittelemaan kolmoisdivisioonassa pelaavaan Znicz Pruszkówiin. Hän teki ensimmäisenä vuonnaan joukkueessa 15 maalia ja toisena 21 maalia sijoittuen toisiksi parhaaksi maalintekijäksi I ligassa, maan toisiksi korkeimmalla sarjatasolla. Lewandowski kertoo lapsuudenidoliensa olleen italialaiset Roberto Baggio ja Alessandro Del Piero sekä ranskalainen Thierry Henry.
Seurajoukkueura > Lech Poznań (2008–2010)

Lewandowski siirtyi kesäkuussa 2008 Znicz Pruszkówista toiseen puolalaisseuraan Lech Poznańiin. Hänestä maksettiin 1,5 miljoonan euron siirtokorvaus.
Hän teki ensiesiintymisensä joukkueessa heinäkuussa 2008 UEFA Cupin ensimmäisen kierroksen ottelussa azerbaidžanilaista Xəzər-Lənkərania vastaan. Samaisessa ottelussa hän teki myös ensimmäisen maalinsa, joka jäi lopulta ottelun ainoaksi. Kansallisen sarjan ensiesiintymisessään Bełchatówia vastaan Lewandowski onnistui niin ikään maalinteossa. Ensimmäisen kautensa 2008–2009 päätteeksi hän oli maan pääsarjan toiseksi paras maalintekijä 14 osumallaan. Hän voitti Puolan Cupin ja supercupin 2009. Seuraavalla kaudella 2009–2010 hän voitti sarjan maalikuninkuuden 18 maalilla. Kausi päättyi myös joukkueen osalta mestaruusjuhliin.
Seurajoukkueura > Borussia Dortmund (2010–2014)

Alkukesän kestäneiden neuvottelujen jälkeen Lewandowski teki lopulta 11. kesäkuuta 2010 nelivuotisen sopimuksen saksalaisseura Borussia Dortmundin kanssa, ja hänestä maksettiin 4,5 miljoonan euron siirtokorvaus. Lewandowski teki ensimmäisen maalinsa uudessa seurassaan paikallisottelussa Schalkea vastaan 19. syyskuuta 2010. Hän teki debyyttikaudellaan 33 bundesliigaottelussa kahdeksan maalia Dortmundin voittaessa mestaruuden. Seuraavalla kaudella Borussia uusi liigamestaruutensa ja Lewandowski viimeisteli 34 ottelussa 22 maalia ja antoi kymmenen maalisyöttöä. Seura voitti samalla kaudella myös Saksan cupin, jonka loppuottelussa hän teki hattutempun Bayern Müncheniä vastaan. Hän oli seitsemällä maalillaan cupin paras maalintekijä.
Lewandowski teki neljä maalia 30. huhtikuuta 2013 Mestarien liigan välieräottelussa Real Madridia vastaan. Hän osui kauden aikana kaikkiaan kymmenen kertaa, mutta jäi tappiollisessa lopputtelussa maaleitta. Bundesliigassa hän viimeisteli 31 ottelussa 24 maalia. Kausi 2013–2014 alkoi DFL-Supercupin voitolla. Hän voitti Bundesliigan maalikuninkuuden tehtyään 20 maalia pelaamissaan 33 ottelussa. Dortmund-vuosinaan hän pelasi yhteensä 131 bundesliigaottelua, joissa teki 76 maalia ja antoi 30 maalisyöttöä. Mestarien liigassa hän teki 28 ottelussa 17 maalia ja alusti seitsemän osumaa.
Seurajoukkueura > Bayern München (2014–2022) > Ensimmäiset vuodet ja ennätykset (2014–2016)

Lewandowskin siirrosta Bayern Müncheniin ilmoitettiin tammikuussa 2014, ja siirto toteutui lopulta kesällä ilmaissiirrolla. Lewandowski teki ensimmäisen maalinsa Bayern Münchenissa heinäkuussa ystävyysottelussa Duisburgia vastaan. Joukkue voitti Bundesliigan kaudella 2014–2015, ja Lewandowski oli 17 maalillaan jaetulla turnauksen toisiksi paras maalintekijä yhdessä Arjen Robbenin kanssa. Mestarien liigassa joukkue putosi semifinaalissa Barcelonaa vastaan. Lewandowski pelasi itse turnauksessa 12 ottelua ja oli kuudella maalillaan joukkueensa toisiksi paras maalintekijä.
Bayern München voitti liigan myös kaudella 2015–2016, ja Lewandowski oli turnauksen paras maalintekijä 30 maalillaan. Hän teki Wolfsburgia vastaan pelatussa ottelussa viisi maalia alle yhdeksään minuuttiin tullessaan kentälle toisen puoliajan alussa, mikä on liigan kaikkien aikojen ennätys. Hän rikkoi samalla liigan kaikkien aikojen nopeimman hattutempun ennätyksen. Joukkue voitti kaudella Saksan cupin rangaistuspotkukilpailussa Borussia Dortmundia vastaan. Ottelu jäi myös valmentaja Pep Guardiolan joukkueen viimeiseksi. Lewandowski teki turnauksessa kolme maalia kuudessa ottelussa. Mestarien liigassa joukkue putosi jälleen semifinaalissa, tällä kertaa Atlético Madridia vastaan. Lewandowski oli yhdeksällä maalillaan joukkueensa paras maalintekijä ja koko turnauksen toisiksi paras Cristiano Ronaldon jälkeen.
Seurajoukkueura > Bayern München (2014–2022) > Liigavoittoja ja maalipörssejä (2016–2019)

Lewandowski voitti kaudella 2016–2017 kolmannen kerran peräkkäin liigan, ja hän jäi yhdestä maalista turnauksen parhaalle maalintekijälle Pierre-Emerick Aubameyangille. Lewandowski teki finaalissa Wolfsburgia vastaan kaksi maalia ja saavutti kaudella myös sadannen maalinsa joukkueessa. Mestarien liigassa joukkue putosi puolivälierissä Real Madridia vastaan, ja Lewandowski oli kahdeksalla maalillaan jaetulla koko turnauksen paras maalintekijä.
Joukkue voitti kaudella 2017–2018 jälleen liigan, ja Lewandowski oli toisen kerran urallaan sen paras maalintekijä ylivoimaisesti 29 maalillaan, kun toisena tullut Nils Petersen jäi 15 maaliin. Hän teki kaudella sadannen liigamaalinsa Hamburgeria vastaan. Hän teki hävityssä Saksan cupin finaalissa Eintracht Frankfurtia vastaan joukkueensa ainoan maalin. Mestarien liigassa joukkue putosi semifinaalissa Real Madridia vastaan, ja Lewandowski teki turnauksessa yhteensä viisi maalia ollen joukkueensa paras maalintekijä. Lewandowski sanoi kauden lopuksi haluavansa lähteä Bayern Münchenistä, kun hänen sopimustaan oli vielä kolme vuotta jäljellä.
Lewandowski voitti uransa viidennen liigakauden 2018–2019, ja oli kolmannen kerran turnauksen paras maalintekijä 22 maalillaan, jotka hän saavutti 33 ottelussa. Mestarien liigassa joukkue ei saavuttanut paljoa, mutta Lewandowski oli kuitenkin toisiksi paras maalintekijä Lionel Messin jälkeen. Joukkue voitti jälleen Saksan cupin, kun Lewandowski teki kaksi maalia Leipzigiä vastaan.
Seurajoukkueura > Bayern München (2014–2022) > Suurimmat mestaruusvuodet (2019–2022)

Lewandowski voitti kaudella 2019–2020 ensimmäistä kertaa liigan, Mestarien liigan ja Saksan cupin samalla kaudella. Hän oli kaikkien turnausten paras maalintekijä; liigassa hän teki uransa ennätyksen 34 maalia 31 ottelussa, Mestarien liigassa 15 maalia kymmenessä ottelussa ja Saksan cupissa kuusi maalia. Hän saavutti Mestarien liigassa historiaa tekemällä 15 minuutin sisään neljä maalia ottelussa Belgradin Punainen tähtiä vastaan. Lewandowski oli todennäköinen valinta voittamaan maailman parhaalle pelaajalle myönnettävän Kultaisen pallon vuonna 2020, mutta sen jako peruttiin Koronaviruspandemian vuoksi ensimmäistä kertaa palkinnon historiassa. Hänet valittiin kuitenkin Fifan vuoden pelaajaksi ja vuoden tähdistöjoukkueeseen. Lisäksi hänet valittiin Uefan vuoden pelaajaksi.
Bayern München voitti jälleen liigan kaudella 2020–2021, ja Lewandowski oli selvällä erolla turnauksen paras maalintekijä tehtyään 41 maalia 29 ottelussa, kun kakkossijalla tuli André Silva 28 maalillaan. Maalilukemasta tuli liigan kaikkien aikojen ennätys yhdellä kaudella Gerd Müllerin 40 maalin jälkeen. Hän saavutti kaudella myös avauskauden maaliennätyksen 21 maalillaan, kun sitä ylläpiti niin ikään Gerd Müller 20 maalillaan. Mestarien liigassa hän oli loukkaantuneena eikä päässyt osallistumaan puolivälieräotteluun Paris Saint-Germainia vastaan, minkä Bayern München hävisi. Lewandowski voitti kaudelta uransa ensimmäisen Euroopan Kultaisen kenkänsä.
Bayern München jatkoi liigan voittoputkeaan kaudella 2021–2022, ja Lewandowski oli viidennen kerran paras maalintekijä selvällä erolla tehtyään 35 maalia 34 ottelussa. Mestarien liigassa joukkue putosi puolivälierässä Villarrealille, ja Lewandowski oli 13 maalillaan toisiksi paras maalintekijä Karim Benzeman jälkeen. Hän voitti tammikuussa 2022 Fifan The Best -palkinnon vuodelta 2021. Hän voitti myös uransa toisen Kultaisen kengän. Lewandowski teki Bayern Münchenissä kaikki kilpailut mukaan luettuina 344 maalia 375 ottelussa. Liigassa hän teki yhteensä 238 maalia 253 ottelussa, Mestarien liigassa 69 maalia 78 ottelussa ja Saksan cupissa 29 maalia 33 ottelussa. Hänestä tuli seuran kaikkien aikojen toisiksi paras maalintekijä Gerd Müllerin jälkeen, joka teki joukkueelle 523 maalia 580 ottelussa.
Seurajoukkueura > Barcelona (2022–)

Lewandowskin kerrottiin heinäkuussa 2022 siirtyvän Barcelonaan 50 miljoonan euron siirtosummalla. Hän pelasi ensimmäisen ottelunsa joukkueessa noin kuukauden päästä Primera Divisiónin ottelussa Rayo Vallecanoa vastaan, joka päättyi 0–0 tasapeliin. Joukkue voitti mestaruuden ensimmäistä kertaa kauden 2018–2019 jälkeen, ja Lewandowski sai turnauksen maalipörssin 23 maalillaan, eikä kukaan muu tehnyt yli 20 maalia. Hän oli viides pelaaja, joka saavutti tittelin ensimmäisenä kautenaan ja kaikkiaan historian ensimmäinen puolalaispelaaja. Lisäksi hänestä tuli ensimmäinen pelaaja, joka valittiin Euroopan viiden suurimman liigan joukossa parhaaksi maalintekijäksi kuudella peräkkäisellä kaudella. Hän sai kesken kauden myös kolmen ottelun pelikiellon saatuaan punaisen kortin ottelussa Osasunaa vastaan. Joukkue voitti myös Espanjan supercupin, ja Lewandowski oli paras maalintekijä.
Barcelona jäi kaudella 2023–2024 liigassa toisiksi Real Madridin jälkeen. Lewandowski teki 35 ottelussa 19 maalia, mikä teki hänestä joukkueensa parhaan maalintekijän ja kokonaisuudessaan kolmanneksi parhaan. Hän loukkaantui lokakuun tienoilla hetkeksi nilkkavamman vuoksi. Mestarien liigassa joukkue putosi puolivälierässä Paris Saint-Germainia vastaan, ja Lewandowskin maalimäärä turnauksessa jäi kokonaisuudessaan kolmeen. Hän saavutti kaudella vanhimman pelaajan ennätyksen, joka tekee maalin Barcelonalle Mestarien liigan pudotuspeleissä. Aiempaa ennätystä piti kolmen vuoden takaa nimissään Lionel Messi.
Lewandowski saavutti sadan maalin rajan Mestarien liigassa kolmantena pelaajana historiassa Messin ja Cristiano Ronaldon jälkeen marraskuussa 2024.
Maajoukkueura

Lewandowski teki ensiesiintymisensä Puolan maajoukkueessa 10. syyskuuta 2008 MM-karsintaottelussa San Marinoa vastaan. Tuossa ottelussa hänestä tuli Puolan maajoukkuehistorian toiseksi nuorin pelaaja, joka on tehnyt maalin ensimmäisessä maaottelussaan Włodzimierz Lubańskin jälkeen. Lewandowski teki vuoden 2012 EM-kisojen avausmaalin Kreikkaa vastaan kisojen avausottelussa Łukasz Piszczekin ja Jakub ”Kuba” Błaszczykowskin esityöstä. Hän pelasi kisoissa Puolan kaikki kolme ottelua.
Lewandowski ylsi David Healyn EM-karsintojen maaliennätyksen tasolle ja oli EM-kisojen 2016 karsintojen maalikuningas 13 maalilla. Hänestä tuli karsintojen paras pelaaja. EM-kilpailuissa 2016 hän pelasi Puolan kaikki viisi ottelua ja teki maalin Portugali-ottelussa. Hänestä tuli lokakuussa 2017 Puolan maajoukkueen historian paras maalintekijä ottelussa Armeniaa vastaan. Hän oli Euroopan MM-karsintojen 2018 paras maalintekijä 16 maalillaan. MM-kilpailuissa 2018 hän pelasi Puolan kolme ottelua ilman maaleja. Kesällä 2021 pelatuissa EM-kilpailuissa hän pelasi täydet minuutit Puolan kaikissa kolmessa ottelussa sekä teki yhden maalin Espanjaa ja kaksi maalia Ruotsia vastaan. MM-kilpailuissa 2022 hän pelasi täyden ajan Puolan kaikissa neljässä ottelussa ja teki maalin alkulohkossa Saudi-Arabiaa ja sekä neljännesvälierässä Ranskaa vastaan.